**PAMOKOS PLANAS**

|  |  |
| --- | --- |
| **Pamokos tema** | Bibliotekos labirintuose |
| **Tikslas** | Susipažinti su biblioteka, jos taisyklėmis, knygų išdėstymu, bibliotekininko darbu. |
| **Uždaviniai** | 1. Susipažinti su bibliotekos erdvėmis.
2. Tyrinėjant bibliotekos erdves, mokytis rasti nurodytas knygas, sužinoti informaciją apie narystę bibliotekoje ir užpildyti darbo lapus.
 |
| **Metodai** | Darbas grupėse, žaidimas, filmuko peržiūra, pokalbis. |
| **Priemonės** | Dėlionės dalys, skirtos pasidalinti į grupes; darbo lapai grupėms; rašymo priemonės; klausimai žaidimui. |
| **Kompetencijos** | pažinimo, socialinė, komunikavimo |

|  |  |
| --- | --- |
| **Įžanga****(5 min.)** | Atėję į biblioteką, mokiniai susirenka skaitykloje. Žaidimo „Teisinga ar neteisinga“ metu prisimenamos bibliotekos lankymo taisyklės. Mokytojas sako taisykles, o mokiniai pakelia nykštį į viršų (jeigu taisyklė teisinga) arba rodo į apačią (jeigu taisyklė klaidinga). Pavyzdžiui: *\*Bibliotekoje galima garsiai kalbėtis. \*Iš lentynos paimtą knygą galima palikti bet kur. \* Skaitykloje galima atsisėsti ir pavalgyti. \* Skaitykloje galima atlikti namų darbą. \* Su bibliotekininkėmis negalima kalbėtis. \* Knygą bibliotekoje reikia nusipirkti.* Ir kt. |
| **Pagrindinė dalis** |
| **Veikla bibliotekoje** | * *Susiskirstymas į grupes*. Mokytoja išdalina mokiniams dėlionės dalis. Mokiniai, kurių dalys sudaro bendrą paveikslėlį, dirba vienoje grupėje (priedas 1).
* Kiekviena grupė gauna darbo lapą su užduotimis. Jai atlikti skiriama 15 min. (priedas 2).
* Grupės grįžta į skaityklą ir pristato atliktą darbą.
* Žaidžiamas žaidimas, susijęs su abėcėlės pakartojimu. Mokiniai pasako raidę ir atsako į pateiktą klausimą. Kiek mokinių, tiek klausimų (priedas 3).
 |
| **Baigiamoji dalis** | * Iš anksto susitarus su vyriausiąja bibliotekininke, mokiniams rodomas 6 min. animacinis filmukas „Labai didelis obuolys“ <https://www.youtube.com/watch?v=xXK4_91nhCc> (Teksto autorius – Benas Bėrantas, iliustracijų autorė – Elena Motiejūnaitė, animacijos autorius – Gediminas Šiaulys, tekstą skaitė Simas Stankus, garso režisierius – Valdas Kabutavičius). Po peržiūros trumpas pokalbis apie draugystę, užsimezgusią tarp veikėjų.
 |
| **Pastaba** | * Grįžę į mokyklą, dailės pamokoje mokiniai piešia iliustraciją filmukui.
 |